
Narvas Kraavi tn 2 hoones asuvate ruumide 

tasuta kasutusse andmine 

Korraldus kehtestatakse kohaliku omavalitsuse korralduse seaduse § 30 lõike 1 punkti 2, Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktide 5.2, 5.2.2, 7.2, 7.2.6, 46, 46.4 alusel

1. ASJAOLUD JA MENETLUSE KÄIK

Narva Linnavalitsuse Linnavara-ja Majandusametile laekus avaldus Narva Vanalinna Riigikooli (registrikood 70006027) direktorilt Tatjana Stepanovalt, milles palutakse anda tasuta kasutusse Narvas Kraavi tn 2 hoones asuvad ruumid üldpindalaga 290,7 m2 Narva Vanalinna Riigikooli õppeprotsessi korraldamiseks.    

Narva Linnavalitsus sõlmis Haridus- ja Teadusministeeriumiga 30.06.2000 koostöölepingu, mille alusel linn andis Narva Vanalinna Kooli hoones (Kraavi 2, Narva linn) asuvad ruumid tasuta kasutusse avatavale Narva Vanalinna Riigikoolile, kus õpetatakse muukeelsetest peredest õpilasi keelekümbluse metoodika põhimõttel. Lepingu tingimuste kohaselt peab kool avama igal õppeaastal vähemalt ühe sellise klassi.

Praegu kasutab Narva Vanalinna Riigikool Narva Linnavalitsuse korralduste 03.09.2003 nr 664-k ning 24.08.2005 nr 864-k alusel tasuta ruume üldpinnaga 3033,4 m².

Narva Linnavolikogu 03.09.2003 korralduse nr 663-k alusel antakse ülejäänud ruumid pindalaga 290,7m² igal aastal 15. septembrist kuni 01. juunini kasutusse Sillamäe Majanduse ja Juhtimise Instituudile, registrikood 80128270, instituudi õppeprotsessi korraldamiseks.

Linnavara ja- Majandusamet teavitas Sillamäe Majanduse ja Juhtimise Instituudi juhtkonda Narva Vanalinna Riigikooli avaldusest.

Linna huvi eelnimetatud ruumide tasuta kasutusse andmisel Narva Vanalinna Riigikoolile seisneb Narva linnas muukeelsetest peredest laste õpetamiseks uute keelekümblusklasside avamises.

Avaldust arutati Narva Linnavalitsuse linnavarakomisjoni istungil 13.09.2006. a (protokoll nr 11) ning otsustati:

1. Anda Haridus- ja Teadusministeeriumile, registrikood 70000740, avalikku enampakkumist korraldamata määramata ajaks tasuta kasutusse Narvas Kraavi tn 2 hoones asuvad ruumid üldpindalaga 290,7 m2 Narva Vanalinna Riigikooli õppeprotsessi korraldamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Vastavalt kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.
Vastavalt “Linnavara kasutuse andmise korra” punktidele 5.2, 5.2.2 “Otsuse linnavara kasutusse andmise kohta võtab vastu Linnavalitsus juhul, kui linnavara antakse kasutusse tähtajaga 1 aasta või rohkem, kuid mitte enam kui 25 aastaks”.

Vastavalt “Linnavara kasutusse andmise korra” punktidele 7.2, 7.2.6, 46, 46.4 võib linnavara kasutusse tasuta või tavalisest madalama tasu eest tähtajaga kuni 5 aastat või määramata ajaks ning avalikku enampakkumist või eelläbirääkimistega pakkumist korraldamata  lähtudes linna huvidest tulenevatel juhtudel.

3. OTSUS

Anda Haridus- ja Teadusministeeriumile, registrikood 70000740, avalikku enampakkumist korraldamata määramata ajaks tasuta kasutusse Narva linnas Kraavi tn 2 hoones asuvad ruumid üldpindalaga 290,7 m2 Narva Vanalinna Riigikooli õppeprotsessi korraldamiseks.

4. RAKENDUSSÄTTED

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Narva Linnavalitsuse Linnavara- ja Majandusametil teha korraldus teatavaks                                 Haridus- ja Teadusministeeriumile ja Narva Vanalinna Riigikoolile.

4.3. Korraldus jõustub seadusega sätestatud korras.

